SPRC วิ่ง 5% โบรกฯเคาะเป้า 11.20 บ. ชี้ปี 65 ค่าการกลั่นสูง-ดีมานด์เบนซินเพิ่ม
SPRC บวก 5% โบรกฯมองปี 65 ค่าการกลั่นสูงราว 4.50 - 5 ดอลลาร์/บาร์เรล และดีมานด์เบนซินเพิ่ม คาดจะกลับมาจ่ายปันผลราวได้ราว 5% แนะนำ “ซื้อ” ราคาเป้าหมาย 11.20 บ.
28 ธ.ค. 2564

ผู้สื่อข่าวรายงานว่าวันนี้ (28 ธ.ค. 2564) ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 10:34 น. อยู่ที่ระดับ 9.95 บาท เพิ่มขึ้น 0.50 บาท หรือ 5.29% โดยทำจุดสูงสุดที่ 10.10 บาท และทำจุดต่ำสุดที่ 9.55 บาท ด้วยมูลค่าการซื้อขาย 158.96  ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (28 ธ.ค. 2564) โดยคาดค่าการกลั่นปี 2565 ปรับตัวขึ้นสู่ 4.50 – 5 ดอลลาร์/บาร์เรล จากปีนี้ที่ 3.40 ดอลลาร์ และคาด Utilization Rate ปี 2565 ขึ้นสู่ระดับ 85 – 90% จากปี 2564 ที่ 74% จากความต้องการ Gasoline สูงขึ้น ประเมิน Spread ที่ 11 – 12 เทียบกับเฉลี่ย 9 ดอลลาร์ ส่วนปี 2565 จะกลับมาจ่ายปันผลได้ราว 5% ทั้งนี้แนะนำ “ซื้อ” ราคาเป้าหมาย 11.20 บาท